user
Saameynta nafsi ee cabashoyinka baraha bulshada?
assistant
Saamaynta nafsi ee  cabashooyinka baraha bulshada lagu faafiyo ...

Dalkan Ruushka dhakhaatiirta nafsiga ku takhasusay waxa lagu dacaayadeeyaa inay iyagu laftoodu aanay fayoobayn oo xataa markaad bilawdo barashadiisa ayaa kaftan ahaan lagu waydiinayaa ",ma dhabaa dhakhtarka dhimirka dhakhaatiirta dhimirka iyo dadka dhimirka ah ee ku jira hadba kii koodhka dhakhtar hor xidhaa dhakhtar ah" ? :) 

Sababta ay huuhaa daasi ku faaftay wax kale maaha waa wax ay wax ka jiraan oo dhakhtar nafsiga ah badanaa waxa noqda dad leh la damqasho oo dadka kale la dareen noqon kara oo dhibtooda dhagaysan kara sidoo kalena ah dad dhagaysan kara dadka oo sheekada ka guri kara oo u salaxi kara hadalka si uu qofku hadalka u sii wado dhibanaha ahi ilaa uuba isagu xalka keeno marka danbe ,se sida ay hadba bukaano u dhagaysanayaan kuwo xaalad nafsi ah oo fudud ku jira iyo kuwo xaalado dhimir ah ku jiraba walaw kuwa fududi u tagaan(psychologist) ka aanay u baahnayn dawooyin se cid la talin siisa ama hadalka iyo cabashada Ka gurta uun u baahan yihiin halka kuwa u baahan in dadka kale laga dhex saaro ama naftooda halis galin karaa u tagaan ama loo geeyo dhakhtarka dhimirka(Psychiatrist) waa sida aan labadaas ku kala saari karo e siday bukaanadaas ugu dhex jiraan ayaa marka danbe iyaga ay saamaysaa qaarkood oo dhaqankoodu noqdaa mid fudud oo waxyaabo dadka qaar aanay caadi u haysan iyaga la caadi noqdaan sidaasna loo yidhaahdaa iyaga laftoodaan fayoobayn ,amaba waxa takhasusyadaas qaata dad iyaga lagtooda sabab u gaysay ha ahaato ehelkooda oo xanuunadaasi ku badan yihiin oo uu iyaga dartood u qaatay isagoo isagu isaga baqaya iyo in uuba isku arkay calaamado xanuuno nagsi sidaasna is yidhi maadba baratid dad xiiseeya oo sidaa ku bartaana way jiraan . 

Waxaan uga socdaa baraha bulshada laftoodii mar hadii qof kastoo xaalad nafsiya ku jiraa halkuu dhakhtar nafsiya u tagi lahaa uu soo galinayo dareenkiisa oo nooc kasta ah dadkiina sidaas ku arkayaan waliba dad aan u tababarnayn oo sida dareenada loo dhiifshiido la qabsan waxa suurto gal noqonaysa inay dad badan arinkaasi saameeyo oo marka maalin walba qof ooyayaa soo dhigo muuqaalkiisii wuxuu ka cabanayaba waxa halis ugu jira inta qalbiga jilicsan ee la damqashada leh inuu arinkaas culays Ka soo fuulo iyagoon is ogayn oo siday maalinkasta qof ula ooyayaan waxna aanay u qaban karin oo laga yaabo in qofkuba qaaradkale joogo iyagoo si kalaysan marka danbe la arko ...

Waxaan soo jeedin lahaa in bulshada Soomaalida la baro meelkastay kala joogaanba marka xaalad qoysi ahi la soo daristo joogaana meel aan laysu wareegin oonay haysan cid ay u tagaan oo arinkoodu la wadaagaan ama ay ku kalsoon yihiin inay helayaan dhakhaatiir bahda caafimaad ka ah oo ay xaaladooda la wadaagi karaan oo nafsiga ah (Psychologist)  oo ah kuwo kaliya Ku kooban la talin maaha kuwa dhimirka ee dawada u qora (Psychiatrist) waayo dadka debada joogaa waxay ka baqayaan in xanuun dhimir ah lagu sheego ama la ogaado inay dawo dhimir qaadato sidaana looga qaado caruurta amaba ku inkaar qaboo kadhalay adeegsado xaaladeeda nafsi yidhaahdana aniga ayaa masuuliyadeeda qaadaya e dhaqaale halaygu siiyo sidaasna uu wuxuu doono u sameeyo kamadanbaysna haduu doono dhakhtarka dhimirka geeya yidhaahdo isaguna suuqa iska galo sidaana nolosheedii ku burburto ...

Arintaasi waxay Kala badbaadin kartaa bulshada baraha bulshada isugu timi oo ay ka dul qaadi kartaa cadaadiska nafsi ee kaga imanaya dadka kalee dhiban oo iyagoon waxba u qaban karin maalin walba dareemo Kala daran lala wadaagayo kuwa dhibana cid xaaladooda nafsiyadeed wax uga qaban karta ayay helayaan iyadoon qaaradaha aduunka laga wada ogaanin waxa haya iyo xaalada qofkaasi ku jiro .